નર્મદા જિલ્લાના રોજગાર અધિકારીશ્રી જી. આર. બારીયાએ તેમના સ્વાગત પ્રવચનમાં સૌને આવકારી જિલ્લા કક્ષાના આ જોબ-ફેરની રૂપરેખા આપતાં જણાવ્યું હતું કે, જિલ્લાના રોજગારવાંચ્છુ ઉમેદવારોને તેમના મનપસંદની રોજગારીની તક મળી રહે તે માટે અને નોકરીદાતાઓને પણ તેમની જરૂરીયાત મુજબ કુશળ માનવબળ મળી રહે તેવા હેતુસર આજનો આ ઔદ્યોગિક ભરતી મેળો યોજાયો છે, ત્યારે આ ભરતી મેળામાં ભાગ લેનાર રોજગારવાંચ્છુ ઉમેદવારોને તેમનામાં રહેલાં કૌશલ્ય મુજબ જે તે રોજગારીમાં પસંદગી પામીને તેમની કારકિર્દીનું ઘડતર કરવાની તેમણે હિમાયત કરી હતી.